PATVIRTINTA

Gelgaudiškio „Šaltinio“ specialiojo ugdymo centro direktoriaus 2020 m. kovo 30 d. įsakymo Nr. V- 9

GELGAUDIŠKIO „ŠALTINIO“ SPECIALIOJO UGDYMO CENTRO

HIGIENOS, DEZINFIKAVIMO IR DARBO TVARKOS KARANTINO LAIKOTARPIU

 APRAŠAS

I.BENDROSIOS NUOSTATOS

1. Gelgaudiškio „Šaltinio“ specialiojo ugdymo centro (toliau – centras) higienos dezinfekavimo ir darbo tvarkos karantino laikotarpiu aprašas reglamentuoja centro darbuotojų darbą ir veiksmus Lietuvos Respublikos vyriausybės paskelbtos valstybės lygio ekstremalios situacijos dėl naujojo koronaviruso (COVID-19) plitimo grėsmės šalyje karantino laikotarpiu.

2. Karantino laikotarpiu draudžiamas pašalinių asmenų lankymasis įstaigoje. Esant poreikiui atvykęs asmuo privalo telefono skambučiu išsikviesti pageidaujamą asmenį.

II. DEZINFEKAVIMAS

3. Paviršių ir patalpų dezinfekavimui naudoti neutralų ploviklį. Jį naudoti paviršių, durų rankenų, kėdžių ir porankių, stalviršių, šviesos jungiklių, klaviatūrų, turėklų, vandens čiaupų ir kitų liečiamų paviršių valymui.

4. Kruopščiai atlikti sanitarinių mazgų ypač unitazų, vonios, kriauklių valymą, tam naudoti efektyvų dezinfekuojantį ir veikiančią prieš virusą priemonę.

5. Patalpų ir paviršių valymą atlikti kas dvi valandas. Atlikus dezinfekavimo darbus pažymėti „Patalpų dezinfekavimo apskaitos žurnale“ ir pasirašyti.

6. Kas dvi valandas vėdinti patalpas.

7. Prie įėjimo durų naudoti dezinfekuojantį kilimėlį, kuris du kartus dienoje keičiamas.

III. ASMENINĖ APSAUGA

8. Darbuotojams išduoti asmenines apsaugos priemones t. y. kaukes ir pirštines.

9. Kaukę keisti kas 4 valandas arba jai sudrėkus.

10. Įėjus į pastatą, dezinfekuoti rankas ir avalynę.

11. Darbuotojas turi laikytis saugaus, ne mažesnio kaip du metrai atstumo vienas nuo kito.

12. Kosėti ir čiaudėti į sulenktos rankos alkūnės sritį.

13. Rankas plauti po šiltu tekančiu vandeniu ne mažiau kaip 20 sekundžių pagal rankų plovimo taisykles.

14. Stengtis neliesti savo veido, akių, lūpų.

15. Mūvėti vienkartines pirštines. Vienkartines pirštines nedezinfekuoti tam skirtomis

dezinfekavimo priemonėmis.

 16. Atėjus iš lauko, viršutinius rūbus pakabinti atskirai nuo kitų rūbų.

 17. Atėjus iš lauko batų padus nušluostyti į tam skirtą kilimėlį, o pakeitus avalynę, nešiotus batus padėti atskirai nuo kitos avalynės.

 18. Centro visuomenės sveikatos priežiūros specialistas du kartus dienoje (8.30 ir 13 00 val.) matuoja įstaigoje dirbančių darbuotojų temperatūrą ir žymi darbuotojų temperatūrų matavimo žurnale.

BAIGIAMOSIOS NUOSTATOS

 19. Darbuotojai privalo informuoti centro administraciją apie pakitusią savo sveikatos būklę, pakilusią temperatūrą ar kitus Covit 19 viruso požymius.